विलायत पोर्टल : प्राप्त जानकारी के अनुसार सीरिया के विदेश मंत्री फैसल मिक़दाद ने कहा है कि अमेरिका की छत्रछाया में सीरिया की सीमाओं का उल्लंघन कर आतंकी कार्यवाही करने वाले अवैध राष्ट्र को अपनी हरकतों की भारी क़ीमत चुकाना होगी, सीरिया कभी इस बात को बर्दाश्त नहीं करेगा कि उसकी सीमाओं का उल्लंघन होता रहे और हम कोई मुंहतोड़ जवाब न दें । मिक़दाद ने कहा कि सीरिया पूर्व की भांति आज भी आतंकवादी शक्तियों के विरुद्ध मैदान में डटा हुआ है और सीरियन डेमोक्रेटिक फ्रंट के नाम से आज भी दूसरा दाइश अमेरिका के समर्थन से यहाँ उपस्थित है जिसे अमेरिका सीरिया की जनता और यहाँ की निर्वाचित सरकार के विरुद्ध जाकर अपने और यूरोपीय देशों के हितों को साधने के लिए उपयोग करता है । मिक़दाद ने SDF के आतंकियों को कड़ा सन्देश देते हुए कहा कि देश के विभाजन के षड्यंत्र में लगे यह लोग अपनी हरकतों से बाज़ आ जायें नहीं तो इनका अंजाम भी दाइश और नुस्राह फ्रंट के जैसा ही होगा देश के विरुद्ध हथियार उठाने वाला प्रत्येक व्यक्ति आतंकवादी है ।